અર્જુનભાઈ પટેલે તેમને કહ્યું હતું કે, તમે આ કૂતરું અહીંયા રાખો સારુ થઈ જશે એટલે હું તમને પૈસા પરત આપી દઈશ. આટલી વાતચીત બાદ મંગળવારે બપોરે ૩થી ૪ વ્યક્તિ કાર લઈને અર્જુનભાઈના ફ્લેટ ઉપર ગયા હતા. વાતચીત દરમિયાન ભાલેજના મનન પટેલ નામના ૨૧ વર્ષિય યુવાન સાથે અર્જૂનને બોલાચાલી થઇ હતી. દરમિયાન એકદમ ઉશ્કેરાઇ ગયેલા અર્જુને તરત જ ઘરમાં પડેલા બરફ ભાગવાનો કોચો ઉઠાવ્યો હતો અને મનનના મોં, આંખ અને પેટમાં તેમજ બરડામાં મારી દીધું હતું. જેથી તે ઘાયલ થઇને ફસડાઇ પડયો હતો. એકદમ હુમલો થતાં અને પોતાના મિત્ર મનનને ઘાયલ થઈને પડતાં તેની સાથે આવેલા યુવાનો ગભરાઇ ગયા હતા. જેમ તેમ કરી મનને 108 વાન દ્વારા હોસ્પિટલ લઈ જવાયો હતો. જ્યાં તેનું મોત થયું હતું.